
Ne idi dalje, dok 
nijesi ovo pročitao! 


Braćo i sestre u sv. Franji! Vi znate, 
kako nam je neugodno, kad dočujemo 
žalošne vijesti iz ratišta; kako nam je 
žao nesamo naše rođake, koji su ondje 
u neprestanoj pogibli, nego žalimo i 
sve one stanovnike, u čijem se kraju 
razvija boj, jer je tamo sve pusto, uni- 
šteno. Tko je to vidio, ili čuo o tome 
od vidioca, mora se ganuti i ražalostiti, 
jer onima tamo ne osta ni kuće ni kruha, 
ni odjeće, ni išta drugo, osim gole, raz- 
rovane, izgažene puste zemlje tako, da 
su morali ostaviti svoj kraj i bježati u 
tuđinu. — Zar ne, da je to veliko zlo? 
Tko ga je skrivio ? Svijet, ljudi, mi svi 
— iti cijenjeni čitatelju! Da se svijet 
drži zakona Božjega, ne bi Gospod 
morao uzimati bič u desnicu, da nas 
uči pameti. Gospod nam sam potvr- 
duje ovu istinu poput sunca jasnim rije- 
čima ,Veoma je opustošena ci- 

jela zemlja, jer nikoga nema, tko 
bi mislio srcem“. (Jer. 12,,). 

Tako je Gospod poručio ne- 
vjernim Židovima i dao je zapisati 
te riječi, da budu i nama poruka, 


Nemojmo se dati varati braćo od 
svijeta i njegova života! Bog se ne da 
ismijavati, još manje se dade psovati 

ili gaziti zakone. Nemojmo diri 
svojim nemarom i nehajnošću! i- 
slimo srcem! Promišljajmo o 
njegovom zakonu, o vječnim 
istinama i držimo ih se, dane 
bude i naša zemljainaše srce 
pusto. 


omoću Božjom ćemo razložiti uputu, 
kako i o čemu Šala da promišljamo i 
to takvim redom, da će ta promišljanja 
biti zgodno pomagalo onima, koji žele 
da se duhom vježbaju, a nemaju prilike 
da prisustvuju duhovnim vježbama, 
Želja jenaša,a duh redovnički 
i duh sv. Franje. zahtijeva i 
velika potreba sili, da svitrećo- 
reci svake godine obave duhovne 
vježbe barem kroz tri dana. 


Većinom je vođ duh. vježbi svećenik. 
On propovijeda ili čita o vječnim isti- 
nama, a onda slušatelji odu nasamo i 
promišljaju ob onom, što im je vođ 
govorio. Kroz cijelo vrijeme duhov, 
vježbi svi moraju šutjeti, Vrijeme, 
što im preostaje od propisanih raz- 
matranja, moraju posvetiti pobožnim 
štivom, molitvom, sv. Misom i slič- 
nim svetim činima. Pod konac duh. 
vježbi se obavlja velika (generalna) 
sv. ispovijed i to: tko se još nikad 
nije goneralno ispovijedao, taj će 

ispovjediti grijehe svoje od djetin- 
stva, a tko je bio kod velike ispo- 
vijedi, taj će se sad  ispovjediti 
samo za ono vrijeme, što ga proži- 
vio poslije velike ispovijedi. — Svi 
dobri duhovni vježbenici bilježe u 
posebnu duhovnu bilježnicu svete i 
uzvišene misli, koje im je Duh sveti 
tijekom duh. vježbi bilo na koji 
Dačin očitovao. — Na koncu rode 
dobre duh, vježbe dobrom odlukom 
(jednom ili najviše dvjema). Tu ćeš 
odlučiti, da _ moraš uništiti ovu ili 
onu strast ili nesavršenost ili da 
ćeš najviše njegovati ovu ili onu 
krepost. Dvije odluke su dostatne, 
više ih nemoj stvarati, jer tko mnogo 
odlučuje, obično ništa ne izvede. 

Prije nego ti počnem razlagati, kako 
ćeš i što ćeš promišljati, mislim, da je 
potrebito, e da pobijem one, koji pri- 
govaraju svemu duhovnom životu, ko- 
lima su duh. vježbe nepoznata ili ne- 
potrebna stvar, da te ne zavedu. 

Znaš, mili čitatelju, da nema toga 
stroja (mašine), koji bi neprestano ra- 
dio, a da ga ne bi trebalo mazati ; niti ima 
takve ure, koje ne bi trebalo navijati. 
Zašto ? Zato, jer se trenjem i radom is- 
troši snaga stroja, odnosno ure,te mora 

stati, ako se trenje ne olakšai snaga ne 
obnovi. 

Pomisli sad kolikom je trenju izložen 
naš duh! Koliko zlih primjera, koliko 
strasti, koliko zlih sklonosti, koliko zlih 
riječi, koliko napasti i drugih zala obi- 
lazi i navaljuje na duh naš! Stoga i 
njega treba da navijamo svi, svi bez 
iznimke,ioni, koji su sveti, jer 
ne će dugo biti sveti,jakose du- 
ševno zapuste. Svaki će naći na 
sebi dovoljno nedostataka, koje valja 
da ispravi. I najpobožnija duša imat će 


još na svakoj svojoj kreposti pomanj- 


kanja, što ih valja o dstraniti. 

Zato je po sudu najpametnijih duh. 
naučitelja potrebito, da svaki valjani krš- 
ćanin jednom na godinu učini duhovne 
vježbe. Gospod pak sam naziva 
blaženim onoga čovjeka, koji 
vazda — dan i noćrazmišlja 
zakon gospodnji. (Ps. 1.). — Ne- 
mojmo se dakle dati ni od koga smu- 
titi. Vidimo, da nam svima trebaju du- 
hovne vježbe i obavimo ih svake go- 
dine bez obzira na to, što kažu oni, 
koji ne shvaćaju duh. života. 


Duhovne se vježbe ne mogu kod 
nas obično držati zajednički, nego će 
pojedini morati držati privatno (sam za 
sebe, a da ne zapusti svojega dnevnog 
posla). To ćeš obavljati ovako: 

Lzet ćeš promatranja, koja slijede 
iza ove pouke ili koja druga, ako ih 

imaš. Tko ozbiljno misli, naći će si vre- 
mena za to, samo ako ima dobre volje. 
Dnevni red bi u tom slučaju bio ovaj: 

Uoči prvoga dana otiđi nešto prije 
nego obično u svoju sobicu i zazovi 
Duha svetoga. 

Na sam dan duhovnih vježbi: 

1. Ustani pol ure prije. Izmoli ju- 
tarnju molitvu. Čitaj polako i pomnjivo 
prvo razmatranje... . Moli, moli mnogo, 
koliko Te zove i potiče milost Božja. 
Po mnogoj samotnoj molitvi pozvan je 
i sv. otac Franjo na pokoru. 

2. U crkvi kod sv. Mise čitaj drugo 
promatranje i pobožno razmišlaj o njem. 
Tijekom razmatranja i molitava zavapi 
više puta k Bogu: Moram ihoću da 
budem bolji nego sam dosad bio. 

3. Popodne ako si možeš 10 minuta 
istrći od posla pročitaj 3. promatranje 
i misli na nj do večeri. Ako ne možeš 
ni 10 minuta onda naknadi strjelovitim 
molitvicama. 

4, Navečer idi što prije u samoćui 
čitaj četvrto razmatranje. 

Kroz dan obavljaj mirno svoje sta- 
leške poslove. Pazi, da ne govoriš su- 
višno, nepotrebno, isprazno, uvred- 
ljivo. Čuvaj se, da se ne ističeš, da ne 
budeš neobičan, zagonetan, po čemu bi 
ukućani odmah znali, da se s tobom 
nešto dogodilo. Misli si višeput kroz 
dan: Bog je sa mnom. ,Strjelovite mo- 
litvice naknađuju sve drugo“. (Sveti 
Franjo Sales). 

Ne misli, čitatelju, da je razmatranje lak po- 
sao! Upozorujem te, da je to težak i naporan 
posao, a k tome i umjetnost, za koju treba 
vježbe i vještine. Kako ćeš steći potrebnu vješ- 
tinu? Po nauci sv. Franje saleškoga ovako: 


a) Pomisli da je Bog uz tebe 
— da ti je nazočan i b) moli da 
te rasvijetli. 

a) Nazočnost si Božju možeš pre- 
dočiti na mnogo načina, Po sv. 
Franji saleškom su najzgodnija ova 
četiri: 

1. Zadubi seuneizmjernost 
Božju, koji je nazočan posvuda, na 
svakom mjestu. Kaošto ptica svagdje 
nalazi zrak, pa makar letjela do na 
kraj zemlje, tako i mi nalazimo Boga 
na svakom mijestu. To znamo svi, ali 
mnogi ne misle na to. Zato se i vla- 
daju kao da ih Bog ne vidi poput slije- 
paca, koji se tako dugo vladaju čedno 
u nazočnosti kneževoj, dok misle na 
njega. Kad zaborave, da je nazočan, 
prestaje njihovo počitanje. 

1 mi smo takvi slijepci, koji vrlo lako 
zaboravimo da-je Knez nazočan, te se 
vladamo, kao da je daleko od nas. 

To je razlog, koji nas sili, da barem 
prije molitve dozovemo sebi u pamet 
da je Gospodin nazočan. Zato govo- 
raše David ,Ako se uspnem na 
nebo,Božemoj,tamosi Ti, ako 
sađemu pakao nazočan sijako 

prođem od istoka do krajnjeg 
zapada... itu će me držati des- 
nica Tvoja“ :Ps. 138.). Patrijar Jakob 
vidjevši tajanstvene ljestve uskliknu ,Oh! 
ovo je strašno mjesto! Uistinu 
Bogjeovdje ajatoga nijesam 
znao!“ Htio je reći: ja nijesam mislio 
na to, jer je dobro znao, da je Bog po- 
svuda, Prije razmatranja reci dakle iz 
svega srca sam sebi ,Bog je uistinu 
ovdje“. 

2. Drugi način, kako ćeš misliti na 
nazočnost Božju, jest u tom, da se 
sjetiš, da On nije samo s tobom: uz 
tebe, nego i u tebi u duši tvojoj u 
srcu tvojem. On te oživljuje, bodri i 
uzdržava svojom nazočnosti. On je kao 
srce tvojega srca i duh tvojega duha. 
Kao što je naime duša, premda je ras- 
prostranjena po cijelom tijelu, ipak na 
osobiti način smještena i vezana na 
srce, tako i Gospod, premda je po- 
svuda, mnogo je većma u tvojoj duši. 
To znače one riječi sv. Pavla ,U Bogu 
živimo, mičemo se i jesmo“. Ta će te 
misao potaći na veliko počitanje prema 
Bogu, koji ti je tako blizu nazočan, 

3. Treći vrlo laki način, da si pre- 
dočiš nazočnost Božju jest da proma- 
traš Sina Božjega u Njegovom čo- 
vječanstvu, kako sjedi na desno Boga 
Oca i gleda s nebeskih visina sve ljude 
na svijetu, osobito kršćane, koji su Nje- 
gova djeca. Još brižnije gleda na one, 

koji su činom na molitvi. On vidi sve; 
dobre i zle ljude, dobra i zla djela, 
dobre i zle misli. To nije samo utva- 
ranje, nego živa istina. Premda Ga ne 
vidimo, kao što Ga vidio sv. Stjepan 
pred svojom mučeničkom smrti, On nas 
ipak vidi, kao što je vidio i sv. Stje- 
pana. _ 
A. Četvrti je način, da silsusa pre- 
dočimo kao da je uz nas u tijelu 
onako kako mislimo na prijatelja kad 
govorimo: čini mi se kao da ga 
ledam i slušam. 

Kad se pak nađeš u crkvi pred sve- 
tim Otajstvom, ta nazočnost Isusa Krista 
je prava i zbiljska, a ne tek umišljena. 
Jer su prilike kruha samo kao koprena, 
kojom je On sakrit našem oku. On nas 
ipak vidi i motri, premda mi Njega ne 
vidimo kao čovjeka. 

To su ti četiri načina, kako možeš misliti 
na nazočnost Božju. Dosta ti je jedan. Uzmi, 
koji te volja. 


b) Osjetivši nazočnost Božju po- 
klonit ćeš Mu se. Znaj da toga ne 
zavrijeđuješ, da Mu budeš blizu. Nu 
On to hoće, a ti se pokori i za- 
hvali te Ga moli, neka te rasvijetli 
u razmatranju, da Mu se možeš do- 
stojno klanjati i služiti. Možeš se 
poslužiti i kratkom molitvicom na 
pr. ovim Davidovim riječima: »Ne 
odbacime Bože, ispred lica 

svojega, niti mi oduzmi 
svojega Duha. Dajdazasjaji 
Tvoja svijetlost nada 
mnom, ipromatratću Tvoja 
čudesa. Daj mi moć spo- 
znanjaiizvršivat ćuzakon 
Tvoj svim srcem svojim. 
Ili uzmi ovu molitvicu sv. Tome: 
Daj mi Gospode, da ono, što je 
Tebi milo, vruće želim, razborito 
istražujem, pravo spoznam i savr- 
šeno ispunim. U ime Isusa Krista, 
Sina Tvojega. Amen, 
Sada dolazi predmet "razmatranja. 
Kad si pročitao odlomak po odlomak, 
živo si predoči osobe, govor, doga- 
daje, o kojima si čitao. Na pr. kad raz- 
matraš smrt Isusovu, pomisli da si na 
Kalvariji, da gledaš, što se događa i 
slušaš što se govori. — To je vježba 
mašte. K njoj treba da pridođe vježba 
uma. Umom zaronimo dublje u predo- 
čene događaje i osobe. Umom se na 
pr. kod smrti Isusove pitamo za Nje- 
gova ćuvstva i osjećaje, za Njegve bo- 
love, za uzroke, koji su Ga natjerali 
na takvu smrt. Umom ispoređujemo 
sebe s Isusom i svetima. Umom nala- 
zimo velike razlike između sebe i sve- 
taca, između svojih i njihovih djela. 
Umom stvaramo odluke, da ćemo na- 

sljedovati Isusa i svece, da ćemo lju- 
biti Boga. U tom i jest razlika među 
učenjem i razmatranjem : učenje nam 
pribavlja znanje, a razmatranje ljubav 
k Bogu i bližnjemu i izvršivanje kre- 
posti. 

Poslije promatranja ćeš se za- 
hvaliti Bogu za milost, što ti je 
dao priliku da razmatraš i što tije 
dao svoju pomoć i nadahnuo te uzvi- 
šenim mislima i odlukama. 


To učini kojim uzdahom ili 
kratkom molitvicom. — Pomolit 
se moraš i za to, da te milost Božja 
pomaže i kod provađanja stvorenih 
odluka. 


Sv. Franjo saleški preporuča, da 
se tom zgodom pomoliš za Crkvu, 
za njezine pastire, za roditelje, pri- 
jatelje, za obraćenje grješnika i t.d. 

Ovo sam imao napisati prije, 
nego iznesem sama razmatranja, jer 
znam da mnogi još ne znaju kako 
bi razmatrali. Već se sv. Franjo sa- 
leški tužio, kako u njegvo vrijeme 
razmatranje nije bila baš općenita 
znanost, a danas je još rjeđa, nego 
je bila u njegovo vrijeme Mi smo, 

braćo i sestre, pozvani od Boga, 
da širimo tu znanost. 
Zato je moramo i dobro naučiti ! 


PRVI DAN. 


I. O svrsi čovjeka. 


. 1. Zašto smo na svijetu ? Kako je 
jednostavan, a opet kako lijep odgovor 





na to pitanje. Već smo ga kao djeca 
učili u katekizmu ,Na svijetu smo 

zato, da Boga spozname, lju- 
bimo, služimo i tako u nebo 
dođemo.“ To i iedino to je naša 
svrha na ovoj zemlji. Zato smo došli 
na svijet, zato smo se rodili, zato smo 
ljudi. Da tu svrhu postignemo, dao nam 
je g. Bog toli divne "sposobnosti, kako 
tjelesne tako i duševne. Podložio nam 
je sve ostale stvorove, te svi treba da 
nam pomažu i služe, da što sigurnije 
postignemo taj svoj cilj. Stvoritelj ti je 
udijelio um, da Ga spoznaš, slobodnu 
volju, da za Njim težiš i da Ga ljubiš. 
Dao ti je srce, ono srce toli sklono na 
ljubav, srce, koje je tako nježno i osjet- 
ljivo za sve, što je lijepo i uzvišeno. 
To isto srce ti sa svojim težnjama i 
željama jasno kazuje, da nije stvoreno 
za ovu zemlju, i da ga nijedna stvorena 
stvar ne može zadovoljiti. Ta koliko ti 
se već želja ispunilo, kojima si mislio 
i nadao se, da ćeš srce potpuno zado- 
voljiti!? Da li si uspio? Jedva mu se 
koja želja ispuni i siromašno prevareno 
srce misli: eto me na svrsi svih mojih 
želja, a kad tamo već mora uvidjeti, da 
je to zadovoljstvo bilo samo spoljašnje, 
prolazno i kratkotrajno. Opet se rađaju 
nove želje, koje će isto tako proći, 
možda se i ispuniti, ali će srce ostaviti 
prazno ili ga čak samo još mučiti no- 
vim željama i težnjama. Lijepo pjeva 
stoga pjesnik: 

Liudskom srcu uvijek nešto treba, 
Zadovoljno ono nikad nije, 

Istom željna cilja se dovreba,. 
Sto mu želja opet iz njeg" klije. 

A još ljepše je rekao sv. Augustin 
oStvorio si nas za sebe, o 
Gospode, i nemirno je srce 
naše, dok ne počine u Tebi.“ 
To je eto jedini razlog jedini pravi od- 
govor na zagonetku našega tako malenog 
a opet tako čudnovatog srca. Ništa 
ne može potpuno zadovoljiti 
našega srca van jedini Bog. 
Da se jednom u Njemu potpuno smiriš, 
da Njega postigneš — da se spasiš, to 
je tvoja svrha, za to živiš, za to moraš 
i raditi. Nije dakle zemlja tvoja domo- 
vina, ona je samo put u tvoju pravu 
domovinu. Niti su krajevi, koje na ovom 
putu motriš, niti stvorovi, koje susrećeš, 
tvoj cilj. Pazi da svojega srca ne pri- 
vežeš uz njih, jer ćeš biti sličan kra- 
ljevskom djetetu, koje putuje u svoju 
domovinu, gdje ga čeka kraljevski pri- 
jestol, ali dijete zamamljeno ljepotom 
krajeva, kojima putuje, zaboravi na svoj 
kraljevski rod, na cilj svoga putovanja, 
nastani se na jednom prijedjelu te se 
tako liši prijestolja, krune, slave i bo- 
gatstva svoga kraljevstva. O čovječe, 
nije to bogatstvo tvoje domovine. I sva 
ljepota toli divnih stvorova samo te 


“uči poznavati ljepotu Onoga, koji ih je 


stvorio. Sve prirodne krasote, koje te 
okružuju, samo su slaba sjena onoga 

sjaja i bogatstva, koje te čeka u tvojoj 
vječnoj domovini, u nebu. Tamo upravi 
svoje korake, svoje težnje, svoje nasto- 
janje; to neka bude posljednja i glavna 
svrha tvome radu i naporu na ovom 
svijetu. Inače je tvoj rad tezuspješan, 


tvoj napor uzaludan i beskoristan. Kojim : 


god drugim putem udariš, zalutao si i 
ideš u beskonačnu propast. 


Zaustavi se malo, zemaljski moj 
putniče, obazri se naokolo i pogledaj 
na kakvom se putu nalaziš? Prelefi 
mišlju godine svoga života od djetinstva 
do danas pak vidi, da li je cilj tvoga 
života bio tvoje vječno spasenje? Da 
li ti je to bio putokaz na tvom puto- 
vanju? Da li je to bilo pravilo i mjerilo 
prema kojemu si udešavao svoje na- 
stojanje, težnje, svoje poslove? Ako 
nije bilo tako odgovori sam sebi iskreno, 
što imadeš od truda i rada ruku svojih? 
Sto imaš od napornog života, što si ga do- 
sada proživio ? Možda nešto prolaznog 
blaga, što si ga skupio, za koje će se 
* poslije tvoje smrti jagmiti a možda i 
svađati tvoji potomci. To si dakle pri- 
skrbio njima. Jamačno si uvjeren, da od 
toga ne možeš ništa sa sobom ponijeti. 
Sto si dakle uradio i stekao za sebe, 
za svoju dušu? Nijesi li upravo iz pre- 
velike brige za taj imutak zaboravio i 
zanemario svoju dušu?  Pokaji se, 
odluči odsada drukčije raditi i moli g. 


Boga, da ti, što je bilo u prošlosti, 

oprosti, a u buduće pomaže jakom 
svojom milosti. 

2. Spasenje naše duše je naš naj- 
važniji posao. Imade na zemlji raznih 
staleža, svaki stalež ima svoje posebne 
dužnosti, jedan više drugi manje važne. 


Ali nam je jedna dužnostsvima 


zajednička važnija od svih 
ostalih — danajvažnija: spa- 
siti svoju dušu. Imade mnogo umjet- 
nosti i znanosti pak i vrlo _ potrebnih 
korisnih rodu ljudskomu, ali je jedna 
najveća umjetnost, najveće znanje, naj- 
veća mudrost: znati spasiti svoju dušu. 
Tko nije to naučio, makar sve škole 
proučio, ništa nije naučio. Uzalud se 
mučio! Veći je od njega mudrac onaj 
neuki, koji nikad nije polazio škole, ali 
znade i radi oko spasa svoje duše. To 
je više, nego najvećim izumima izne- 
naditi svijet, nego osvajati carstva i kra- 


. ljevstva zemaljska, dapače i čitav svijet 


»Jer što koristi čovjeku,“ veli gospod 
Spas'telj ,ako čitav svijet dobije, a 
na duši svojoj štetu trpi,“ (Mat. 16..). 
Ništa. Sto ti koristi, ako postigneš sve, 
štogod si na ovom svijetu zaželjeti mo- 
žeš: ako si stekao bogatstva, da mu 
broja ne znaš — što ti koristi, sve to, 


ako na koncu zauvijek propadneš ? 


»Nekom bogatom čovjeku,“ 
veli Isus ,vrlo obrodi polje, 
ipromišljašegovoreći sam so- 
bom: Sto da činim, nemam 

kamo da spremim svoj žitak? 
I reče: Ovako ću učiniti: po- 
rušit ću svoje žitnice i sa- 
graditiveće, itamo ću skupiti 
sve, što mi je urodilo i sav 
svoj imutak, i reći ću duši 
svojoj: Dušo, imaš, blaga za 
mnogo godina: počivaj jedi 
pij, gosti se. Reče mu pako 
Bog: Luđače, ovu noć će tra- 
žiti dušu tvoju. a što si pri- 
pravio, čijeće biti?“ (Luk. 12,,ss.) 
što koristi bogatstvo, ako te iza toga 
čeka beskrajna bijeda i nevolja, a na- 
protiv što škodi siromaštvo, ako na 
koncu spasiš svoju. dušu i postigneš. 
vječno blaženstvo. Sto koristi uživanje 
Svih slasti i lasti, kad će na koncu sve 
proći i doći vječne muke, a što škodi 
naprotiv sve trpljenje, ako se na koncu 
spasiš i budeš zauvijeke sretan ? 

Kako je dakle ništetno i tašto sve, 
što je prolazno. ,Samo je jedno 
potrebno“ (Luk. 10,,), a to je spa- 
siti svoju dušu. Ako si to postigao, sve 
si postigao, ako si to izgubio, sve je 
zauvijek izgubljeno. O kako je dakle 
malo važnosti na tom, da li nam 
je ovdje dobro ili zlo, da li ovo par 
dana života sprovedemo u sreći ili ne- 
srećama i patnjama. Ta bilo ovako ili 
onako svejedno će brzo proći, svakako 
brže nego mi i mislimo. Kako je na- 
protiv važno pitanje, da li ćemo tamo 

biti sretni ili nesretni, gdje će naša 
sreća ili nesreća trajati dovijeka! O 
vječnosti, duboka i nepojmljiva vječ- 
nosti, kako je sav posao ljudi zemlje 
ove neznatan, ako ne smjera na tebe 
— sve je kao igračka za djecu. Ipak si 
dan i noć razbijaju glavu s tim igrač- 


. kama a zaboravljaju na onaj veliki po- 


sao, najvažniji posao, radi kojega su 
došli na svijet, da si naime zasluže 
sretnu i blaženu vječnost. 

Kako je sa mnom u tom pogledu. 
Jesam li brigu oko spasa svoje duše 
smatrao svojom najglavnijom brigom ? 
Ili sam se možda svim drugim više ba- 
vio, a taj svoj najglavniji posao zapo- 
stavljao svim drugim poslovima ? Kako 
li sam ludo radio! Hvala ti, predobri 
Bože, što me još čekaš. Dok su već 
toliki stupili u vječnost nepripravni, te 
se unesrećili zauvijeke, ja još imadem 
vremena, još nije sve izgubljeno, još 
ovisi od mene kakova će mi biti vječ- 
nost! Ali više ne ću čekati. Tko zna, 
nijesu li ove duhovne vježbe zadnja 
opomena Božja za mene. Oh jao, ne 
ću više odgađati, da ne bi bilo prekasno. 

3. Da još bolje upoznaš važnost 
rada oko spasenja svoje duše, pođi 
der malo sa mnom u duhu na Kalvariju. 
Mrak je, sunce sve više tamni, groza 
te obuzima. A istom kad pogledaš na 
križ,što se tude pred tobom diže u vis! 
Tude visi Covjek, kojega bi na prvi 


7 
Po 


“20 


pogled pravom nazvali utjelovljeninmr 
. bolom, toliko trpi. Nema na njegovom 
Tijelu mjesta, koje ne bi bilo ranjeno i 
izmrcvareno. Okolo stojeći rugaju mu 
se i ismijavaju ga. Njegov je položaj u 
svakom pogledu strašan. Bit će da je 
valjda mnogo skrivio, kad ovoliko trpi. 
Najednom čuješ, kako s njegovih 
umiručih usana prodire kroz tamu glas 
»Svršeno je“ (Iv. 19,,) a malo zatim 
»Oče, u ruke tvojepredajem duh 
svoj“ (Luk. 23,4) i muž bola je izdah- 
nuo. Ti znaš, tko je to. Vidiš istina na 
križu čovjeka utopljena u more muka, 
ali ti vjera i sve, što se okolo njega 
zbiva, kazuje, da je to Sin Božji. Još 
strašnije! Zašto Un, sama nevinost i 
svetost, toliko trpi, što je to ,svršeno“ 
njegovim mukama i smrću? Trpi, dobro: 
poslušaj, trpi za tebe, da tebe spasi; 
umire, da ti dobiješ život vječni. Tim 
je ,svršeno“ djelo otkupljenja roda 
ljudskoga. Svršio je ono veliko djelo, 
poradi kojega je došao na zemlju — 
da tebe spasi! O kako mora, da je to 
velika stvar, spasenje naše duše, kad je 
Sin Božji toliko učinio za to; kad je tako 
neizrecivo mnogo trpio i napokon na 
križu umro! O dušo moja gledaj, ko- 
liko je za spasanje tvoje učinio Bog! 
A ti? — Treba li ti još dokazivati dok 
stojiš ovdje pod križem i to sve pro- 
matraš važnost toga djela! O križ je 
najjači, nepobitni dokaz tome. Križ je 

knjiga, iz koje treba da se učiš cijeniti 
spasenje svoje. O čitaj iz te knjige, čitai, 
ta je knjiga tako razumljivim, tako jas- 
nim slovima upisana, da lako iz nje 
čitaju i neuki, koji nijesu polazili škola, 
kaošto i najveći učenjaci. To je knjiga, 
koja madvisuje sve, što je ruka čo- 
vječja ikada napisala. Čitaj iz te knjige, 
uči+i nauči se, čovječe, cijeniti svoju 
dušu za čiji spas tako malo radiš. Isus 
na križu, kojega, istina gledaš blijeda, 
pognute glave — mrtva, propovijeda ti 
ovdje glasnije, rječitije od svih propo- 
vjednika. Ako te ova propovijed ne 
gane, ne obrati, ako se ovdje tvoje 
srce ne uspali i ne odlučiš, da ćeš oz- 
biljno i ustrajno raditi oko spasa svoje 
duše, onda imade malo nade, da će te 
išto obratiti i popraviti. Odluči sada 
čvrsto, da ćeš ozbiljno raditi oko spasa 
svoje duše, i da ćeš tu trigu staviti 
pred svaku drugu brigu. Hoću da ka- 
žem: ne smiješ nikada ništa raditi niti 
dopustiti, s čega bi trpio spastvoje duše, 
dapače to neka ti bude uvijeke prvo i 
najglavnije, pa makar bile ne znam ko- 
like brige za vremeniti život. 


II. Smrtni grijeh. 


»Poznajividi,kako jezloi 
gorko, što si ostavio Boga i 
Gospoda svojega“. Jer. 2, 

Jedini je smrtni grijeh podoban da 
osujeti i pomrsi našu svrhu ovdje na 


22 


zemlji i naše odabranje za nebo. On je 
zlo nada sva zla, zlo pred Bogom, zlo 
za čovjeka. Moli, dušo moja, vruće 
moli Gospoda, da ti dade milost da 

ose veoma kaješ i zamrziš na _ smrtni 
EJ 





grijeh, atada promatraj,š t o jesmrtni 
grijeh: 

1. Obzirom na Boga, koga vrije- 
đamo. Smrtni je grijeh drzoviti otpori 
pobuna proti Bogu, neizreciva uvreda 
Božjeg Veličanstva. Smrtno griješiti 

znači: otkazati posluh, ljubav i vjer- 
nost svome Stvoritelju i Spasitelju. To 
je najcrnija nezahvalnost prema neiz- 
mjerno dobrome Bogu. Da to uvidiš, 
promisli : 

1 Kako je veliki Bog, koga 
vrijeđaš. Sjeti se Njegove Neizmjer- 
nosti, Veličanstva, Svetosti i Praved- 
vosti, Mudrosti i Dobrote i svih Nje- 
govih nedokučljivih savršenosti. 

I čovjek se usuđuje, da vrijeđa i to 
teško da vrijeđa ovoga neizmjernoga, 
veličanstvenoga Boga; usuđuje se, da 
se stavlja na desnu stranu Njegovu. 
»Cuditesetomunebesaizgro- 
zite se i upropastite se!“ (Jer. 
22). 

2. Pogledaj slaboćui ništet- 
nostgrješnika. O čovječe, što si 
ti, da si se usudio mjeriti s Bogom? 
Bijedan si, prah si, što ga je Bog iz 
ničesa izveo te ga može ovaj čas stro- 
valiti u ponor vječne propasti. Ti si 
sastavljen iz samih dobara volje Božje: 
Bog te uzdržava, Bog ti je dao spo- 
sobnost da radiš i govoriš, a ti upravo 
tim darovima Božjim: svojim duhom, 
svojom slobodom, svojim govorom, 
svojim mišljenjem vrijeđaš Boga. 

3.Predmetgrijeha. Zapovijed je 
Božjaono,što se krši grijehom. Zapovijed 
jeto mila, laka s kojom je spojeno to- 
liko utješnih obećanja, nu i strahovitih 
prijetnja za sadašnjost i vječnost. 

4. Poticalo na grijeh. Cuj dušo 
moja, kako se tuži Gospod ,S kim si 
me izjednačio i usporedio?“ 
(Is. 46.). Jao! grješnik zapostavlja Boga 
svojoj strasti, on voli strast, koje se 
mora stidjeti; izabire nevrijedno veselje, 
koje brzo prolazi; pružaruku za zlatom, 
kojeg nestaje, čim se ga taknuo. Pije 
mutnu vodu i ostavlja izvor žive vode. 

li. Pogledajnačovjeka,kojismrtno 
griješi. 

Smrtnim grijehom škodi čovjek naj- 
više sam sebi i zaslužuje svaku kaznu. 
Prije grijeha bio je dijete Božje, pred- 
met njegove osobite ljubavi i provid- 
nosti. Na njegovim ie grudima počivao 
i anđeli bijahu njegovi prijatelji i za- 
štitnici. Sakupio si je već mnogo blaga, 
zasluga, pa bi svaki njegov i najmanji 
čin mogao povećati nebesku slavu. Ali 
eto podlegao je napasti; kratka brzo 
prolazna strast ugrabi mu sve. O kako 
se opravdano tužisv. Ambrozije ,Otvori, 
nesretna dušo, oči svoje i 
gledaj, što si nekada bila u mi- 
losti posvećujućoj i što si 
sada usmrtnome grijehu. Bila 
si zaručnica Svevišnjega, 
hram Boga živoga, odabrana 
posuda, počivalište vječnoga 
Kralja, sestra anđela i bašti- 
nicaneba. Evosve to si bila 
u milosti posvećujućoj. Ko- 
liko god puta velim ,bila si“ to 


25 


moraš uzdisatii plakati, ako 
pomisliš na svoje sadašnje 
jadno stanje. Zaručnica Božja 
postala je prijateljica đavla, 
hram Duha sv. pretvorio se u 
spilju razbojničku; izabrana 
se posuda pokvarila izavrije- 
dila, dase zauvijeke odbaci; 
počivalište vječnog Boga pre- 
tvorilo se u mjesto smrti; 
sestraanđela postala je dru- 
garica đavla“. 

Tko smrtno griješi uništava u sebi 
život pesvećujuće milosti. Dijete Božje 
postaje na svom putovanju k konačnoj 
svrsi, k vječnoj blaženosti mrtvac; ba- 
štinik neba, plijen pakla; slika Božja, 
nakaza đavolska. 

Smrtni grijeh uništava čitavo djelo 
Božje u stvaranju, u otkupljenju, iu po- 
svećenju čovjeka. Bože moj, strogi 
suče, ne pozovi me jošna sud. Tko će 
mi dati vrelo suza da noć i dan opla- 
kujem počinjene grijehe! 


II. O posebnom sudu. 


Uistinu nema boljeg sredstva, kalo 
da ne zaboravimo svojega posljednjeg 
životnog cilja, da bježimo od grijeha, 
pokoru činimo i vjerno u službi Božjoj 
ustrajemo, do pomisli na posljednje 
stvari. — Duša naša, neka se povuče u 
svetu tišinu i neka se duhom stavi u 
onaj preozbiljan čas, kad će se posljednji 

uzdisaj vinuti iz naših grudi; kad će od 
biti posljednji kucaj srca i kad će se 
zauvijek zaklopiti oči naše. — Neposre- 
dno iza smrti dolazi sud. 

Troje čini ovaj sud strašnim: 

Prvo: Osoba sučeva. Sudac je Isus 
Krist, Sin Božji. Onaj isti, kojeg smo 
mi toliko puta svojim grijesima teško 
vrijeđali najvećom drskosti. Pred njego- 
vim očima; upravo u onaj čas, kad nas 
njegova darežljiva ruka darivala prebo- 
gatim darovima i dobročinstvima, mi 
smo ga vrijeđali. U ovom životu On je 
Bog milosrđa, koji gleda i na najmanji 
znak naše vjernosti u njegovoj službi, 
te je pripravan, da nas preobilno na- 
plati. — No poslije smrti On je Bog 
pravednosti. Pa kako je njegovo 
milosrđe bilo neiskazano, tako je sada 
neizreciva njegova pravednost. Niti naj- 
manji grijeh, isprazna riječi misao, kako 
on sam svjedoči, ne će ostati nekažnje- 
na. Ove misli napunjale su pobožnog 
Joba ljekovitim i korisnim strahom. ,Što 
ću učiniti, kaže on, kad se Gospod po- 
digne, da mi sudi?“ Što, da iščekuješ 
ti od svojega suca ili još više, čega da 
se bojiš! Ti si dušo, možda godine i 
godine živjela u neurednom životu, rav- 
nodušnosti i mlakosti, u onakvom stanju, 
u kojem je čovjek o broju i veličini 
svojih grijeha sasvim slijep, te u lažnoj 
sigurnosti provodi život. — Što moraš, 
da činiš ti?! Sam Isus Krist te uči ,Po- 

miri se sa svojim suparnikom brzo, dok 
si na putu (u ovom životu) s njim“. 
(Mat. 5.;.) To će reći, kako to sv. Au- 
gustin razlaže: ,pomiri se s Bogom, su-' 
cem svojim, kojeg si po grijesima uči- 
nio svojim suparnikom“. — To možeš 
učiniti, poniziš li se pred svemožnom 
rukom Božjom i uščiniš pokoru. 
Drugo: Polaganje računa. Kako 
točno će biti to polaganje računa! Sve 
će se tamo iznijeti pred onog, pred ko- 
jim nije ništa sakriveno. On će tražiti 
račun o uzaludno i nekorisno provede- 
nom vremenu; o propuštenim dobrim 
djelima i o počinjenim zlim djelima o 
teškim i lakim, javnim i skrovitim gri- 
jesima. O vlastitim i tuđim grijesima; o 
svim mislima, riječima i činima i o svim 
sredstvima i milostima, što nam ih je Bog 
tako obilno davao za naš spas. ,Stro- 
gost suda stoji u razmjeru s primljenim 
milostima“, kaže sv. Ciprijan, oslanja- 
jući se na riječi Isusove ,Komu je 
mnogo povjereno bilo, odnjega 
će se mnogo i tražiti“. (Luk. 12,.) 
Ove misli napunjahu i stanovnike pu- 
stinja strahom i grozom. Oni držahu, 
da njihova prošlost nije nikad dovoljno 
okajana; njihovo skrušeno srce nalazilo 
je olakšicu u suzama i strogim pokor- 
ničkim vježbama sve do smrti. A ja, 
koliko više imam uzroka a ne ću da či- 
nim pokoru?! O pobrini se, da po po- 
korničkom i umrtvenom životu barem 

donekle smanjiš i ublažiš veliki račun 
svojih grijeha i pogrješaka i propu- 
štanja. 

Napokon treće: Odluka. Sud je vje- 
čnog Suca neopoziv. Sud je trovrstan. Ili 
će biti odluka suda za nebo, sa svim 
njegovim radostima; s neizmjernim sja- 
jem i vječnim blaženstvom. Ili će glasiti 
za čistilište sa svojim groznim patnjama 
i strašnim mukama, s kojima se nikoje 
zemaljske muke niti isporediti ne dadu. 
Ili će napokon odluka pasti za pakao, 
sa svojom vječnom tamom i beskona- 
čnim mukama. O strašne li odluke! 

Još je u tvojim rukama, koju od ovih 
triju plaća izbereš. Gle, još ti milosrdni 
Bog daje milosti i vremena. Stoga se 
pobrini sa svom ozbiljnosti, da nakna- 
diš gorućom revnosti, što je sad zane- 
mareno. Gledaj, da pokorom i mrtvenjem 
sve više i više čistiš mrlje i grijehe 
svoje duše, te zavrijediš povoljan Bo- 
žji sud. 

Pravedni Suče naših grijeha, daj da 
nađemo oproštenje u dan strogoga tvojeg 
suda. Ti si sjedio umoran, čekajući mene, 
ti si se dao na križu proklinjati, ne do- 
pusti, da tvoje muke budu za mene iz- 
gubljene. 


DRUGI DAN, 
I. Izgubljeni sin — grješnik. 


Pročitaj si iz sv. Evanđelja po Luki 
glavu 15. Predoči si izgubljenoga sina i 

moli Boga da ti dade milost te mogneš 
činiti pokoru. Promotri: 

I. Drskost rasipnoga sina. 1. On 
zahtijeva svoju baštinu. Ostavlja 
dobroga oca. Ostavlja dom. Ide u tu- 
đinu. Zar ne, da je to drskost i neza- 
hvalnost pre na dobrome ocu?! To po- 
kazuje oholost, nadimanje i neobuzda- 
nost sinovu. Nije mu prijala poslušnost 
prema ocu, zato je zbacio njezin jaram. 
— O koliko puta sam se i ja udaljio od: 
Boga i odrekao se djetinstva Božjega! 
Koliko sam puta zbacio sa sebe jaram 
poslušnosti i odanosti prema Bogu, , 
prema roditeljima učiteljima, gospoda- 
rima, poglavarima te sam išao za ne- 
ograničenom grješnom slobodom poput 

ipnoga sina. a 
Ne: O alazak rasip. sina bijaše 
žalostan. Zašto se jadan odijelio od tako 
dobroga oca? Da može otići daleko, 
gdje ga ne će vidjeti ni otac ni drugi 
ukućani, gdje ga nitko ne pozna, da 
može živjeti raskalašeno Tu će rasipat 
očevinu svoju. Tu će istrošiti svoje tje- 
lesne sile — u grijehu; tu će blatiti svoju 
mladenačku dušu i uništiti svoj mlade- 
nački polet. To činim ija, kad ostavljam 
Boga i hodim daleko od njega kad bi 
htio da njega nema, da me ne vidi, da 
me ne prekorava, da budem slobodan, 
da nemam nikakve granice ie činim, što- 
god mi se prohtije. m : 
š 3. Bifela o je baštinu. Pri- 

tisnu ga glad. I što učini? O sramote 
nesamo za njega nego i za oca nje- 
gova. Kod kuće puni stolovi, a sin gla- 
duje i nudi se, da će svinje pasti, samo 
da se prehrani. Često je poželio roščića, 
kojima su se svinje hranile, ali ih nije 
dobio, a kod kuće i sluge obiluju. O 
jadni sine, kud si zapao?! Htio si biti 
slobodan! Gdje ti je sloboda? Kod 


kuće si se družio s plemenitim i dobrim. 


ocem, ovdje su svinje društvo tvoje. 
Svega si imao, a sada? — Eto slike 
duše, koja. je ostavila Boga, najboljega 
oca. Slatku službu Božju i laki njegov 
jaram zamijenjuje sa strašnim jarmom 
grijeha. Ostavlja. društvo anđela Božjih 
* i pridružuje se đavlima. Prije se hranio 
Kruhom nebeskim, a sadanema ni onoga 
što se ,svinjama daje“ — sada zasi- 
čuje strasti svoje ogavnim zabavama, 
koje ga nikad ne mogu zasititi, jer poput 
morske vode rađaju tim većom žeđom, 
čim se više pije. Oh dušo! što činiš? 
Sto misliš? Sto tražiš? Držiš li, da će 
te umiriti takve ogavne naslade, koie 
ponizuju čovjeka? Okani se toga. To 
može da zasiti životinju, ali tebe nikad. 
Ti si za Boga stvorena. Samo on može 
da te zadovolji! 

JI. Pokora rasipnoga sina. Promotri 
sad dušo moja; 

1. Kako otac mirno snosi 
drskost svojega sina. Dao mu je 
baštinu, premda mu nije morao. Pustio 

ga i čekao, hoće li se opametiti. Tako 
čini Otac nebeski s grješnikom. Mno- 
goga čeka godine i godine. Nije li 
možda i tebe čekao ? 

2. Rasipnik se opametio. Uvi- 
djevši, kamo je dospio, zamisli se iuz- 
dahnu rekavši sam sebi ,Koliko najam- 
nika u kući oca mojega imaju hljeba i 
suviše, a ja ovdje umirem od gladi. 
Ustat ću i idem k ocn svojemu pak ću 
mu reći: Oče! sagriješih ...“ To je prvi 
glas (u srcu) pred Onim, koji je naš 
Sudac i Gospod i Milosrđe naše; koji 
zna sve, nu ipak čeka riječ tvoje ispo- 
vijedi. — Moli Gospoda milost, daupo- 
znaš i priznaš i okaješ grijehe svoje 
kano rasipni sin. . 

3. Ustaneiode k ocu. Ostavi 
gospodara i njegove svinje i svoju 
raskalašenost i ode k dobrome 
Ocu. 1 grješnik treba da ostavi grješno 
mjesto, grješnu priliku, grješno društvo 
i stvari, koje su ga zavodile te se žuri 
u naručaj milosrđa Božjega. 

III. Povratak — pomirenje. Na noge! 
Odluči čvrsto i eto ga, gdjeizvodi svoju 
odluku. Približava se kući očevoj. ,A 
kad je još bio podaleko, ugleda ga otac 
njegov i sažali mu se i potrčavši za- 
grli ga i cjeliva ga“. O velike li ljubavi 
i milosrđa! Tko će saslušati gornje 
riječi, a da se ne gane? Otac nije niti 
čekao, da se sin ispriča, nego ga odmah 
zagrlio. Eto tako se Bog običava smi- 

lovati; tako on susreće našu pokoru. 
Zagrljuje raskajanu dušu i ljubi je i so- 
koli je. — Koliko si puta već dušo 
moja doživjela jednaku ljubav! Bijedno 
poput prosjaka došla si pred nebeskog 
Oca i jedva da ti je iz ustiju izašlo 
priznanje ,Sagriješih“, zagrlio te, po- 
ljubio u znak mira i obukao te natrag 
u izgubljenu odjeću milosti i prsten ti 
je dao kao znak da si natrag njegovo 
dijete i t. d. Pozvao te k svojemu stolu 
i radovao se s tobom u svečanoj gozbi 
— sv. Pričesti — i cijelo je nebo su- 
djelovalo kod te radosti. 

O Bože dobri i milostivi! koji očin- 
skom nježnošću susrećeš grješnike, po- 
gledaj i na me, koji klečim pred Tobom 
i pomiluj me! I ja sam se ponio kao 
onaj izgubljeni sin, koji ostavi očinski 
dom i udalji se od 'Vebe. Sagriješih. 
Uzmi me kao najzadnjega u dom svoj. 


HN. Strah Božji. 


Ako ljubiš dušu svoju, uči se bojati 
Boga! Ako ne ćeš, da je upropastiš; 
ako želiš vječno blaženstvo, boj se Boga! 
Ako želiš na zemlji dane mirne, sretne, 
blagoslovene, boj se Boga! Sirah je 
Božji početak mudrosti, on je maika 
spasenja: 

. 1 Po svojoj naravi. Strah Božji 
nije ništa drugo, nego sveto i neogra- 
čeno poštovanje prema neizmjerno sve- 
tom, ljubljenom i dobrom Bogu. Narav 

njegova stoji u tom, da se dijete boji 
svega, čime bi se mogao Otac da uvri- 
jedi. ,Sveti strah izvire iz poštovanja, 
iz ljubavi i cijene, zato nije isto kao 
strah sluga i najamnika, nego je djetinji 
strah i to strah svetaca“. (Sv. Franjo 
saleški). Ova djetinja, vjerna, nesebična 
bojazan najviše se boji, da ne bi Boga 
izgubila. Ona se zgraža i plaši jedino 
od grijeha, toga zla nad svim zlima, 
koje nas rastavlja od Boga ; otimlje nam 
njegovu milost i nakazuje njegovu po- 
dobu. Tko se dakle Boga boji, taj je 
pun poštovanja; taj nada sve cijeni naj- 
svetiju volju Božju. Ničega se toliko ne 
boji, nego da se Bogu zamjeri ili da 
umanji njegovu čast. Poštovanje prema 
Bogu je njegov dah i kucaj njegova 
srca. U svemu je svojem poslovanju 
nalik na dijete, koje kleči sklopljenim 
rukama i očima nepomično uprtim prema 
nebu. Sveti onaj strah niče i raste iz 
svete i vjerne samosvijesti, da smo 


. grješni i posve od Boga ovisni. Tko se 


Boga boji, taj pripisuje Bogu sve dobro, 
a sebi sve zlo, što je učinio. On uviđa 
i priznaje svoju slabost, naročito u du- 
hovnom životu; misli na svoje nedo- 
statke i grijehe; sebe malo cijeni te je 
osvjedočen, da sve mora tražiti iz ruke 
Božje. Time bogobojazna duša pruža 
ruku poniznosti — onoj kreposti, koja 
je oko duše, kojim čovjek može naj- 
točnije da motri svoju ćud i vrijednost. 


2 

Ovim poniznim nepouzdanjem u sebe 
aaratie utječe na Srce Božje, koji samo 
poniznima daje svoju milost. | 

»U strahujeBožjem jako po- 
uzdanje“ (Priče 14.,). Cim se više 
bojiš uvrijediti Boga, tim se više smiješ 
nadati milosti Božjoj. Djetinje poštova- 
nje i strah pred Bogom i kršćansko 
ufanje su sestre i družice. Na njima se 
vrti sav kršćanski život, kao vrata na 
tožeru. ; 
i 2, Svojim djelovanjem. ,Strah je 
Gospodnji slava i čast i radost i uzvi- 
šena kruna. Strah Gospodnji razvese- 
ljuje srce i raduje ga i razigrava i daje 
dug život. Tko se boji Gospoda, bit će 
mu dobro na samrti i na dan_smrti bit 
će blagosloven“. (Crkv. 1,, SS.) | x 

Sveti strah Božji je kao zid, koji 
okružuje i štiti pobožnost. On je grob 
grijeha i kolijevka kreposti. On je vjerni 
i pouzdani putokaz k Bogu i pratilac 
do neba. Poput neprobušljivog štita na 
čvrstoj kuli pokriva nas i štiti pred svim 
zaprekama spasenja. Obuzdava neuredne 
sklonosti i čeznuća, da Bog vlada sam 
u našoj duši. Uči nas moliti, bdjeti, bje- 
žati od zla. On odstranjuje grijeh i pri- 
liku za grijeh. Strah Božji čuva blago 
mirne i čiste savjesti; čuva i štiti milost, 
čini da nam je Bog sklon i milosrdan, 
Strah Božji napunjuje srca radošću i 
utjehom u. životu, u mukama ina samrti. 
Strah Gospodnji je sidro kršćanina, znak 
odabranja i spasenja. 

»Mudđar se boji i uklanja se 
od zla, a bezuman navire i slo- 
bodan je“. (Priče 14,,). Zato dušo 
moja ,Boj se Bogaidržinjegove 
ER ku edi; to je sve čovjeku“. (Prop. 
12,,). 


ll. O ljubavi i jedinstvu. 


Duša, koja želi da Bogu bude mila, 
mora se vazda vježbati u ljubavi prema 
bližnjemu. Čovjek, koji nema- ljubavi, 
može da smrtno sagriješi: Ljubav prema 
Bogu je slična srcu. Srce naime ubije i 
mala rana, koja na drugim dijelovima ti- 
jela ne bi bila smrtna. Sama imlakost 
Već može da ugasi ovu nebesku 
vatru. Ljubav prema bližnjemu je ista 
krepost, kao i Ljubav prema Bogu. To 
je kao jedan te isti izvor, koji nešto 
vode odbacuje prema nebu, da dođe 
do Boga, a drugi dio na zemlju — na 
bližnjega — kao sliku i priliku Božju. 
Nema zakona, koji bi se strože morao 
izvršivati od ovoga; niti ima zakona, 
koji bi imao više slatkosti i miline od 
zakona ljubavi! O divna ljubavi, o za- 
.kone izabranika, o zakone nad svim za- 
kouima, kliče sv. Toma. Ti si lozinka 
Kralja nad kraljevima. Ti si zakon ne- 
samo njegovim ugledom i u njegovo 
ime uveden, nego te sam Isus naviještao 
i svojim primjerom utvrdio. Svi zakoni 


.vladaju samo na zemlji, teški su i ne 


naplaćuju one, koji ih obdržavaju; pri- 
* 


36 


tišču k zemlji, a da ih ne puštaju da se 
oslobode. Nu zakon ljubavi je zakon 
pun žara i vatre, koja prosvijetljuje, upa- 
ljuje i podiže srce. Ljubav je kao žarki 
ugljen u onima, koji su tek počeli, kao 
plamen u onima, koji su napredovali, 
a u savršenima je kao razgorjela vatra. 
Upotrijebimo stoga sve svoje sile, da ovaj 
zakon ljubavi izvršimo. — Razmišljaj: 

1. Kako je vruće potrebit ovaj zakon. 
Bez njega bi nam sve bilo bez koristi, 
pak makar žrtvovali i život svoj. Sv. Pa-' 
vao nije mogao zgodnije reći nego »Kad 
bih dao i svoje tijelo da se 
spali, a ljubavi ne bi imao, tada 
mi žrtva vlastitog života ne bi 
ništa pomogla.“ Time nas je Go- 
spod htio. upozoriti, kaže sv. Ciprijan: 
ako nijesmo bratskom ljubavi spojeni, 
da činimo teški grijeh, koga ne može 
oprati sva krv naša niti najstrašnije mu- 
čeništvo. Ne čudi se tome, jer tko vri- 
jeđa brata ili sestru, vrijeđa samoga 
Isusa, kaže apostol. Bog hoće, da mu 
dajemo očiti znak svoje ljubavi, što je 
imamo prema bližnjemu. Zato jeto, jer 
je u ljubavi prema Bogu volja sakrita, 
a i ćuvstva srca, kojanas vode k Bogu, 
teško se raspoznavaju, pak bismo mogli 
sami sebe varati. Varaš se dušo, ako 
misliš, da Boga ljubiš, dok u srcu nje- 
guješ srdžbu ili tajnu mržnju prema bliž- 
njemu. Često bismo morali sami sebi 
reći, što je napisao sv. Ivan ,Tko kaže 
da ljubi Boga, a mrzi bližnjega, taj je 

lažac. Jer-ako ne ljubi bližnjega, koga 
vidi i koji je slika Božja, kako će lju- 
biti Boga, koga ne vidi!“ 

I. Pomisli kako je ljubav zaslu- 
žna. Ona pribavlja sve milosti i blago- 
slove od Boga. Što sve nije Bog obećao 
za ljubav?! Gospod naš Isus Krist je 
htio da plod njegova otajstvenog života 
bude: jedinstvo srdaca, mir i 
ljubav. Svojom je smrti izmirio nebo 
sa zemljom i svojom .neprocjenljivom 
Krvi svezao je cijelu crkvu kao kakvom 
vezicom. Poslao je svetoga Duha, da 
sjedini kršćanska pogotovo redovnička 
srca onom istom ljubavi, koja sjedinjuje 
tri Bož. Osobe. Isus sam ostade na ol- 
taru kao vidljivi zalog, da ovome je- 
dinstvu utisne pečat savršenosti. Na- 
pokon tijesno spojena srca dobivaju 
sve milosti, što se izlijevaju na ovaj 
svijet za zasluge našega dobroga i ne- 
procjenljivoga Spasitelja. Takvo je ovo 
duhovno jedinstvo, da onaj nema vrhu- 
naravnog života, tko nije s tim jedin- 
stvom svezan. 

Kao što naime samo s tijelom sje- 


“ dinjena uda primaju duh i život, koji iz- 


vire iz glave i srca, tako je i u duhov- 
nomu životu. Najveća i najvru-. 
čija želja, koju nam je Isus ostavio 
kao testamenat i s kojom je umro jest: 
da budemo jedno jedinstvom volje 
kao što je i On s Ocem nebeskim po 
naravi. 

Bog je: tako ljubio jedinstvo ljudi, 

da nam je već u starom zavjetu osta- 
vio očite znakove te svoje želje. Zapo- 
vjedio je na pr. da svi Izraelci triput na 
godinu dođu u jerusolimski hram, da se 
tudijer u kući Božjoj sjedine ćuvstva i 
srca sviju. Tako htjede, da se u jednoj 
žrtvi sjedine svi, koji dođoše iz naj- 
različitijih država i narodnosti, htio je: 
da budu jedno srcem; da se kod ol- 
tara međusobno jedinstvom svežu. Go- 
spod je naredio, da se parnice vode 
izvan Jeruzalema (pred gradskim vratima) 
to s toga, da narod bude složan i je- 
dinstven; da nitko ne stupi na gradsko 
tlo, dok nije izbacio iz srca svaku 
klicu mržnje i razdora. 

II. Pomisli: Kako jemioisladak 
taj zakon! Ljubav čini, da već na 
zemlji oćutimo milinu i slast raja. — 
Nema ništa slađega ni u građanskom ni 
u kršćanskom ni u redovničkom životu, 
nego jedinstvo srdaca. Ljubav nam već 
na zemlji stvara nebo. Kolike li radosti 
kolikog li milja, kad sve u društvu, u 
obitelji, u gradu, u općini jedno osjeća, 
jedno želi; jedno hoće! Tojejedinstvo 
tako moćno, da i anđele privlači, a 
đavle tjera. Kad je David pun ovoga 
duhai osjećaja svirao na harfu, otpra- 
vio je đavla, koji je mučio Saula. ,Cudno- 
vato“, kaže neki sveti otac, ,đavo se 
ruga sulicama i strjelicama, kako reče 
Job, a dršće, kad čuje skladne glasove 
glazbala. Vrag, koga ne mogaše ni sila 

da svlada, da se svladati od skladnosti 


« i jedinstva glasova. Gdje će on onda 


svladati = jedinstvena srca, nipošto! 
Dokaz nam je skladna glazba. Ništa ga 
većma ne zabrinjuje, nego ovaj divni 
vez mira“. — Sto ćemo dakle učiniti 
dušo moja, ako nam se dogodi te do- 
spijemo u neslogu; kad nam se raz- 
dere ovaj sveti vez; koji jespajao srca 
naša? Hoćemo li žalostiti anđele, a 
đavle veseliti? Jasno je naime, da Bog 
vlada, gdje je mir, a vrag tamo, gdjeje 
razdor i nesloga! Za koga ćemo se 
odlučiti? 


* 
* * 


O Bože, ne daj da ikad bilo mišlju, 
bilo riječju ili činom skrivim te prelomim 
ili oozlijedim ovo sveto jedinstvo, 
koje je jedino podobno da Tebe pri- 
vede među nas i čini nas sretnima da 
Tebe posjedujemo. O ne daj sveti Franjo, 
da ikad budem tako okrutan te smetam 
jedinstvo i bratsku slogu tvoje duhovne . 
djece. Znam, o Isuse, iz svetoga Pisma, 
da se odvraćaš od onoga, koji sije 
sjeme razdora u srca braće. Kad_ si 
došao među nas i mir_ nam donio, čuli 
smo iz Tvojih ustiju. ,Svako kra- 
ljevstvo, koje je usebirascije- 
pano, razrušit će se; i svaki 
grad i svaka kuća, koja nije 
složna, raspast će se“. — Olsuse, 

stanuj u srcima našim i vladaj s njima, 
da nas sjediniš vezom ljubavi, da tvo- 
jom ljubavlju sjedinjeni svi jednako ću- 
timo i dišemo. 

TREĆI DAN. 
I. O upotrebljavanju vremena. 


Uvaži razloge, koji bi te morali 
skloniti, da preostalo još vrijeme svo- 
jega života dobro upotrebljavaš. Po- 
najglavniji razlozi su: jer je vrijeme 
skupocjeno; jer je kratko; i na- 
pokon : jer ti je dano, da si u njem ra- 
deći dušu spasiš. 

Prvo: Vrijeme je skupocjeno, jer 
Si u svakom času možeš, da zaslužiš 
blaženu vječnost. Predoči si neizmjerno 
more radosti, u kojem su blaženi sta- 
novnici raja kao uronjeni. Sto je to nego 
plaća za zasluge dobro upotrijebljenog 
vremena! I ti bi toliko mogao dobiti u 
svakom času, koliko je vrijedno vječno 
posjedovanje Boga; a ipak si dosada 
toliko blago lakoumno protepao, pre- 
davajući se niskim i djetinjim radostima 
i uživanjima, čisto svjetovnim poslovima 
i zanimanju, koje za vječnost ne prido- 
nese upravo ništa, a s druge opet strane 
pripravlja žalosnui vječnu propast, kad 
griješiš. Gdje je tu razum ? O, kad pri- 
spije posljednji čas života, kako ćeš 
najednom promijeniti svoje mišljenje. 
Naskoro imaš da stupiš pred sudački 
stol Božanskog suca. Koliko bi ti toga 

dao i učinio, samo da dobiješ barem 
toliko vremena da probudiš čin pokaja- 
nja i promijeniš svoj tadanji očajni polo- 
žaj na bolje! Kako veliko mora, da 
bude tada tvoje kajanje, kad pomisliš, 
koliko si onako dobrih prilika za dobro 
onako beskorisno propustio. A ako te 
u tom sudu na tvoju najveću nesreću 
zlosretna: osuda dopane, kako neizre- 
civo će biti tvoje očajanje! — O, Bože! 
vječno dobro izgubiti, za koje je jedan 
časak dostajao da se postigne! Žau- 
vijek u vječnoj peći pakla gorjeti. Zar 
je bilo premalo ono nekoliko godina 
Života, da se tomu izbjegne? 

Nijesi li sam sebi najveći neprijatelj, 
io ne ćeš dalje odgađati vremena po- 
kore ivjernosti Bogu. Nije mnogo čvrsto 
odlučiti: zlo izbjegavati i preostalo vri- 
jeme uredno i po spas korisno upo- 
trebljavati. Odsada mora da bude dru- 
kčije: U času kad si grijeh učinio, pokaj 
se i zastidi pred Gospodom, odluči iz- 
bjegavatiiboriti se ustrajno protiv po- 
grješakai moli Boga, da ti dade vre- 
mena i pomoć, da se popraviš. 

Drugo : Promotri drugi razlog, koji 
te sili da preostalo vrijeme svog života 
dobro upotrebljavaš, koji stoji u tom: jer 
je vrijeme kratko. Mnogi su od onih, 
za koje ovo pišem zasad sasvim zdravi, 
ali već nakon jedne godine a možda 
za par mjeseci ili tjedana bit će nekoji 
pokopani pod hladni grobni humak. 

Tko je tebe osigurao, da se ne nalaziš 
i ti u tom broju? Ne će proći zadugo, 
a tebe će bolest oboriti u krevet i osje- 
tit ćeš krutu potrebu: sve ostaviti i ođ 
svih ostavljen bit. Možda već čeka 
smrt na kućnom pragu, a ti sanjaš i 
zuriš naprijed u budućnost, i misliš da 
je smrt na stotine milja udaljena, a ona 
te upravo kao sjena prati. ,Dušo, imaš 
mnogo imanje na mnogo godina“. (Luk. 
12,9). Na taj način nadaš se ti još mnogo 
toga od svijeta: zabava i veselja, prija- 
teljstva, privrede, časti, ali ne ćeš da 
čuješ, što Gospod: dodaje  ,Luđače, 
ovu ću noć iskati dušu tvoju od tebe.“ 
Luđače, koji se na ono oslanjaš, što 
nije tvoje, kaošto je budućnost. Ne go- 
vori više tako nego promišljaj, kako 
ćeš umrijeti te služi i živi jedino za 
Boga i svoj vječni spas. Crkva nas na- 
zivlje: prahom. ,Spomeni se čovječe, 
da si prah“ — ako još i nijesmo prah 
to je vrijeme, koje nam još preostaje, 
tako kratko, e se može reći, da smo 
postali prah. Stidi se dosadanje svoje 
ludosti, da si, premda je vrijeme života 
i zasluge tako kratko, tražio toliko pri- 
goda, kako bi ga. prije i lakoumnije pro- 
tepao, kao da njim ne bi ništa za vječni 
život izgubio ili dobio. Zahvali se Bogu, 
što ti još vremena daje; da se poboljšaš, a 
jer tise vrijeme života svakim časom uma- 
njuje, upotrijebi preostatak jedino za spas 
duše i moli Boga, da te u odluci pomogne. 

Napokon treće: predoči si još je- 
dan razlog, koji te nuka, da vrijeme 
dobro upotrebljavaš: jer tije dano samo. 
za spas neumrle duše. Zivot tvoj na 
ovoj zemlji je djelo i dar Božji, koji ti 
je dan za dušua ne za tijelo, i da ovdje 
postigneš vječno blaženstvo. 'Ako bi 
tko iz tvojih dosadašnjih djela sudio, 
morao bi zaključiti, da sina ovom svi- 
jetu jedino radi tijela. Na tijelo prosi- 
plješ svoje dragocjeno vrijeme, na njega 
su upravljene sve tvoje misli i brige, 
kako da ga ljepše ukrasiš i bolje saču- 
vaš i sve težnje i požude njegove za- 
sitiš. Dosta bi bilo, kad bi samo ti- 
sući dio briga, koje tijelu posvećuješ, 
odredio na dobrobitduše; bio bi već 
sada svet! Sto koristi, ako ti je Bog dao 
pamet i govor i druge moći, kad ih 
samo za to upotrebljavaš, da si ovo- 
zemni bijedni život udobnim učiniš, a 
nikad ni ne pomišljaš na prvu i glavnu 
svrhu: spas jedine svoje duše. Mora li 
život tvoj samo tako proteći i smrt da 
te zateče kod zatvorenih očiju? Ne, de 
progledaj, jer je Gospod tvoju sljepoću 
požalio, On je došao, da te rasvijetli 
u danima zapuštenostii zaboravi; da ti, 
koji si dosad sprovodio život u neradu 
i grijehu, odsada vrijeme tako uludo 
ne gubiš. ,Evo dan spasa“ (Kor. 6,.). 
Sada moraš odlučiti, da ćeš postati 
drugi čovjek, da si osiguraš spas. 
Možda držiš, da je za tvoj vječni spas 

dovoljno, ako prije svoje smrti primiš 
sv. Sakramente i umreš s križem u ruci ? 
Sveti Božji nebi se tako dugo pripra- 
vljali na smrt, kad bi za to dostojalo vri- 
jeme zadnje teške bolesti, a i Gospod 
ne bi toliko u sv. Evanđelju govorio i 
naglašivao ,pripravni budite“, kad bi 
samo časovita priprava bila dosta, 
za vječno spasenje. Utvara li ti se, da 
previše radiš oko duševnoga usavršenja 
i spasa; da si se prerano obratio; ili 
misliš, da nijesi Boga dosad dosta vri- 
jeđao i bio premalo nezahvalan!? — 
O, kad bi osuđeni u paklu imao vremena, 
koliko ga imaš ti, ne bi od tog niti jednog 
časa izgubio i nikakvo sredstvo ne bi 
zanemario, da si osigura spas. Isto to 
mora, da činiš i ti odsada. Predaj se 
Gospodu i nastoj pod svaku cijenu, 
svom odlučnosti da provodiš krepostan 
životi da se spasiš. Obrati se stoga 
Gospodu, koji je toliko krvi za tvoj 
spas prolio; moli Ga, dati oprosti, što si 
toliko prilika za svoje spasenje ne- 
marno propustio i zastiđi se radi svoje 
dosadanje lijenosti i nehaja i pouzdaj 
se u pomoć Onoga, koji nikog ne od- 
bacuje, koji mu se poniznim i nehinjenim 
srcem obraća. 


li. O sv. ispovijedi. 


1. Ispituj se, koliko je tvoje štovanje 
prema onom velikom dobru, što ti ga 
Gospod čini u sakramentu sv. pokore! 

To je izvor, što izvire iz rana Spasi- 
teljevih te je vrlo ljekovit, a tolike je 
vrijednosti, kolike i predragocjena krv 
Krista Spasitelja. 

Promisli, kako je teško dobiti opro- 
štenje od čovjeka, kojega smo uvrijedili 
— pogotovo-ako je malo veći od nas! 
Kako se imademo onda diviti dobroti 
Božjoj, koja je svećeniku dala u ruke: 
vlast da oprašta nebrojene uvrede, koje 
su učinjene Njegovom božanskom Ve- 
ličanstvu, premda takav zločin vodi u 
bezdanu propast. 

2, Istražuj plod i korist, što je crpaš. 
iz sv. ispovijedi. Sto u sv. ispovijedi: 
nalazi kršćanin, koji -se.često ispovijeda, 
to je nedokučljivo, pa bio on prije ne 
znam kakav grješnik. U sakramentu 
ćemo pokore, ako smo dobro pripravljeni > 
osim posvećujuće milosti dobiti i jakost 
da nadvladamo i one grijehe, radi kojih 
smo se pravom boli optužili i odlučili 
se popraviti. Ako ih pak malo ima, koji 
od tako uspješnog sredstva imadu korist, 
pogrješka je na njihovoj strani. 

Mogu opet biti ti nedostaci ili u 
samoj ispovijedi, ili od strane ispovjed- 
nika, ili od strane pokornika. 

3. Ispituj se nadalje, jesu li tvoje 
ispovijedi potpune, t. i. nijesi li iz lije- 
nosti, koja zaslužuje da se kazni, štogod 
propustio ispovjediti, radi čega bi se bio 
morao optužiti? To se može dogoditi : 
kod onih grijeha, koje više manje svaki 


46 


počinja mišlju, na koje se običaješ manje 
tužiti nego na druge, koji su počinjeni 
činom ili riječju. To se može također 
lako dogoditi pogledom na grijehe uči- 
njene propuštanjem svojih staleških duž- 


nosti, jer ove mnogi zanemaruju. Za- 


nemarivanje svojih dužnosti svatko malo 
uvažava, a upravo je to strašna kuga 
po svijet. X 

Pitaj se također, nijesi li od stida, 
ili straha prešutio, što si trebao očitovati 
na sv. ispovijedi. Savjest će ti odgo- 
voriti na to pitanje. Kod sv ispovijedi 
moraš srce svoje raspoloviti u dvoje i 
sve .istresti van, štogod je zamazano, 
Bogu odvratno. Ispovijednik treba da 
vidi u svaki kutić, osobito onuda, gdje 
:se paučina nakupila, da može sve oči- 
stiti, a ti da možeš čistim i lakim ne- 
opterećenim srcem doći pred Boga i 
pred ljude i pred brige svoje. 

4. Pitaj se, jesi li tražio dobrog is- 
povjednika? Što bi moglo biti potre- 
bitije od toga da se u ovom životu; u 
kojem putujemo u vječnost, pobrinemo 
za dobrog vođa, želimo li poći u sretnu 
vječnost? Još bi gore bilo, kad si ispo- 
vjednika ne bi tražio, ili, kad bi si 
takvog izabrao, koji te ne bi htio upu- 
ćivati.i koji se ne bi trudio, da te izbavi 
iz duševne nevolje. Sto bi to drugo zna- 
.čilo, nego da ti ne bi htio. biti spašen 
kao da bi otvoreno govorio, da ne ćeš 
biti navijeke sretan ? 

5. Pretražuj nedostatke, koji bi se 
mogli nači kod tebe u koliko si pokornik. 
Jedan bi bio, ako kod sv. ispovijedi 
nemaš pravog pokajanja i iskrene od- 
luke. Promišljavaj, kako pobuđuješ po- 
kajanje? Moli Gospoda za pravo poka- 
janje. U tom je njegov najveći dar, a 
pripravi se za to promatrajući veličinu 
uvrijeđenoga Boga, veličinu ljubavi Nje- 
gove i veličinu dobročinstava Njegovih. 
Razmatranje bi dobrote Božje imalo 
uroditi kod nas tim uspjehom, da bi se 
pripravili za savršeno pokajanje. Ili ćeš 
promatrajući zlo, koje bi grijesima nanio 
duši svojoj ili promatrajući strašne i 
vječne kazne, koje te čekaju u paklu, 
ako se ne ćeš iskreno pokajati i popra- 
viti, pobuditi barem nesavršeno poka- 


*“ janje. Odluka ti ne smije glasiti: ja bi 


radoili: kušat ću; nego: ja mo- 
ram, mora ići. Bez tebe i bez tvo- 
jega sudjelovanja nema popravka ni 
spasenja. Bog te stvorio bez tebe, ali 
te spasiti ne će bez tebe! 

. 6. Bavi se ozbiljno mišlju, kako se 
vladaš poslije svoje ispovijedi. Troje 
imaš učiniti: najprije se zahvali Bogu, 
što nam je podao tako lako sredstvo, 
da nas izliječi od grijeha naših, jer je 
to njega skupo stajalo. Drugo je: pri- 
pravi se da pobožno obaviš pokoru i 
da mu zadovoljiš. Napokon: ponovi 
nakanu poboljšanja i zamoli od Boga 
nove milosti. 

7. Na posljetku promatraj, jesi li 
učinio odluku, da se češće povratiš ovoj 
prekorisnoj kupelji — ispovijedi. Čim si 
pao, lati se bez oklijevanja posla, da se 
povratiš u prijašnji sklad. Time ćeš po- 

ostati sposoban, da probudiš savršeno 
pokajanje. Najbolje je ispovjediti se 
onda, kad si u pogibli da padneš. Tko 
bi se legao da spava sa smrću pa makar 
samo jednu noć? A ti ćeš morati s 
mrtvom dušom svojom živjeti nesamo 
jednu noć već dane i mjesece? Kad bi 
se zbio na svijetu samo jedan slučaj, 
da je tko iznenada umro u grijesima 
svojim, to bi moralo sve prestrašiti, a 
kad znamo, da se to često događa, 
može li se onda itko naći, tko se ne bi 
bojao, osim ako je vjeru izgubio ? 

Upoznaj svoje mane u tako važnoj 
stvari. Načelo neka ti bude: Nikada 
Živjeti u grijehu; drugim riječima: 
Čim si sagriješio, odmah ksv. 
ispovijedi. ' 

Proti kome Gospod nema ništa i u 
kome je milost njegova, tome će biti 
plaćen svaki korak, svaki uzdah, svaka 
i najmanja sitnica. Sve će to biti plaćeno 
onako, kako Gospod plaća, a Gospod 
i Otac maš je bogat: može rlatiti, ima 
otkud. On je dobar: hoće da plaća, jer 
nas voli, jer smo njegovi. Zato je naj- 
veća ludost i najveća šteta i nepravda 
za dušu; najnerazumnije gospodarstvo, 
kada tko u grijehu živi. Takav se čovjek 

muči, a ne će dobiti plaće. Sve mu pro- 
pada. Sve odnese zloduh, koji ga zapleo 
u grijeh. Kana 

O Gospode, peri nas, da čisti ho- 
dimo pred licem Tvojim! 


II. O nasljedovanju Gospoda 
našeg Isusa Krista. 


Pomislimo, da nam Bog Otac po- 
kazuje svoga Sina i govori nam; Ovo 
je moj ljubljeni Sin! Dajem Vam ga za 
učitelja; slušajte Njegov glas i slijedite 
primjere Njegove! Molimo Boga za 
milost, da možemo ovo oboje činiti. A 

I. Najveći razlog, zašto je Sin Božji 
došao na ovaj svijet, jest, da nam sam 
i riječju i primjerom. pokaže put, koji 
vodi k Ocu na nebesima. ' 

Kako je čovjek zemaljski već po 
svojoj naravi nesavršen, to je bilo po- 
trebno, da mu se dade vođ, koji će .ga 
voditi k cilju, za koji ga Bog stvorio. 
Bio je potrebit sam Bog-čovjek, koji će 
ga voditi k Bogu. (=, 

“> Morao se Bog pojaviti vidljivim na- 
činom, da. nam pokaže put k nebu. K 
tome mi Gospoda moramo vidjeti, ako 
Ga želimo ljubiti. Gospodin je Spasitelj 
dakle naš učitelj i uzor. Nauk i djelo- 
vanje Njegovo su temelj našeg vjero- 
vanja. To je rekao Gospod, dakle je 
istimto. Što je On. činio, moramo i mi 
činiti! To su dva načela kršćanske mu- 

drosti. Kaošto dakle pogledom na vjeru 
smatramo krivovjerćem onoga, koji ne 
vjeruje ono, što je Krist učio, isto tako 
pogledom na ćudorede moramo smatrati 
bezvjercem onoga, koji ne čini, što je 
činio sam Isus. Ispitajimo se sada, jesmo 
li mi kršćani ili bezvjerci. 

Odrecimo se svojih zabluda, ako 
dosad nijesmo slijedili djela Spasiteljevih. 
Iskreno prihvatimo, što je Isus učio i 
činimo, što je On činio, koji ne _ može 
prevariti ni riječju ni djelom. 

II. Promislimo, da nije za spasenje 
dovoljno, ako samo vjerujemo, što je 
Sin Božji učio, jer apostol Pavao uči, 
da će samo oni biti odabrani, koji su 
slični Sinu Božjemu (Efež. 1,.). I sam 
Gospod objašnjava, da nije Njega dos- 
tojan, koji ga ne slijedi. 

Imade među djelima Božanskog Spa- 
sitelja i takovih, koja nijesu zapovje- 
đena, već se samo svjetuju. Nitko n. pr. 
nije obvezan da živi u najvećem siro- 
maštvu poput Krista, ali je svaki krš- 
ćanin dužan da čuva srce svoje od 
suvišnog bogatstva, da kao i On pazi 
na siromaštvo, da bude kao i On po- 
nizan, da križ svojih patnja ustrpljivo 
nosi, da svoje neprijatelje ljubi i da im 
oprašta. Sve je to dužan, jer je tako 
činjo Krist naš uzor, kojemu valja da 
postanemo slični. On je naš Gospod i 
učitelj, naš otkupitelj i krali, koji je bio 
trnjem okrunjen. Bi li dakle bilo pra- 

“vedno da smo mi okrunjeni ružama? 


Ne. Spasitelja našega imamo svakamo 
slijediti. Nesamo na Tabor već i na 
Golgotu. 

Nepravedno bi bilo, kad bi bolje išlo 
sluzi, nego njegovom gospodaru. Svijet 
ovdje Spasitelja proganja, kako ćemo 
stoga taj svijet ljubiti. Nasljedujmo stoga, 
braćo, Isusa; slušajmo njegove zapo- 
vijedi; povodimo se za Njegovim pri-: 
mjerima; živimo, kaošto je On živio, 
umrimo s Njime! Ta On je zato došao. 
na svijet, da nas nauči živjeti i umrijeti. 

U smrti Njegovoj imademo primjer 
najljepše smrti, kaošto imademo u ži- 
votu Njegovom uzor kreposnoga života. 
Zivimo u ljubavi, umrimo u ustrpljivosti, 
pak ćemo postići plaću izabranih. 

NI. Pomislimo nadalje, da naša sa- 
vršenost sastoji u nasljedovanju Spa- 
sitelja. Ona je stvar savršena, koja se 
potpuno podudara sa svojim pralikom. 
A budući da je Spasitelj naš sama sa- 
vršenost, to je čovjek u toliko savršen, 
u koliko naliči Spasitelju, tomu praliku 
našemu. Covjek bijaše stvoren bez po- 
grješaka i u prvotnoj pravednosti, jer je 
bio stvoren na priliku Božju. Čista je pri- 
lika Božja Njegov Sin. Stoga je postao 
Sin Božji čovjek, a ne koja druga bož. 
osoba, jer On bijaše uzor, oblik i pralik 
našega stvaranja; potom je morao On 
da bude uzor, slika. i pralik našega ob- 
novljenja. Rukotvorina se naime, kad se 

poremeti i kad se ruši, ima obnoviti 
prema uzorku po kojemu je učinjena. 
Slika je samo tad obnovljena, ako je 


nanovo učinjena prema svojem prvom. 


obliku. 


Moramo se upriličiti prema našem 


Spasitelju, na čiju smo sliku u početku 
stvoreni. U tom upriličenju, u toj slič- 
nosti sastoji svetost i savršenost naša. 
pi : 

Reci sada, smrtniče! zar ne želiš 
postati savršen? Osjećaš li da srce 
tvoje nije ganuto od svete požude ? Želiš 
biti sličan onim ljudima, koji kod drugih 
uživaju dobar glas, kako da onda nebi 
želio sličan postati Spasitelju, koji je 
najsavršeniji, kojemu se svaki čovjek 
divi? Nije li najveća čast biti sličan sa- 
mome Bogu? Zar ne ćutiš nikakovu 
ljubav prema onome, koji je tebe ljubio 
do smrti? Ako imade tako bijednih ljudi, 
koji se ponose, ako posjeduju pogrješku 
svojega poglavara, zar ćeš se ti onda 
stidjeti. kad nastojiš da budeš što slič- 
niji Onomu, koji je sama savršenost ? 
Kako možeš gojiti nadu, da ćeš postići 
kraljevstvo nebesko, ako ne nalikuješ 
prvomu od izabranih. 


ZAKLJUČNO RAZMATRANJE. 
Vječno blaženstvo, 


»Blaženi su, koji stanuju u kući tvo- 
joj; Gospode, kroz svu vječnost će te 
uzveličavati“. Psal. 83,. 

Dušo moja, pošto si se nakon ovo- 
likih razmatranja u srcu svom popra- 
vila, pošto si uredila račune sa savješću 
svojom, i pošto si se napokon i za bu- 
dućnost pobrinula učiniv spasonosne 
odluke, sada pridolazi glavna stvar: 
valja naime da ostaneš u dobru posto- 
jana, da ne izgubiš plodove ovih raz- 
matranja. Zato pak ti ne mogu savje- 
tovati boljeg sredstva od onih: riječi, 
što ih je junačka Makabejka doviknula 
svojem sinu ,Molim te. dijete moje, 
gledaj i promatraj nebo“ (II, Makab. Tog). 
Stoga se uzdigni i promatraj, što je 
Gospod Bog onima pripravio, koji ga 
ljube. To je vječno blaženstvo. Dvije 
vrlo značajne riječi; poslušaj samo: 

1. Blaženstvo neba. Napusti, dušo 
moja, za nekoliko časaka ovu zemlju, 
pa upravi misli svoje prema nebu i 
stupi onamo u nebeski jeruzalem, što 
ga sagradio sam Bog, i u kojem otkriva 
svu svoju uzvišenost. Promatraj u pot- 
punoj tišini veličanstveno društvo, u 
kojem ćeš se moći i ti naći samo ako 
nijesi tako nevametan te bi se sam iz 
njega isključio. Gledaj tude devet ko- 
rova blaženih duhova, promatraj časno 
mnoštvo  patrijara, proroka, apostola 
mučenika, gledaj tamo nebrojenu množinu 
priznavaoca, pokornika, djevica i udovica. 
Svi su ovi dobar boj bili, tijek dobro do- 
vršili, vjeru sačuvali. Sada im je nebeska 
kruna u nebu priznata. Vrijeme je bo- 

lova i bojeva prošlo; zato su sada u 
nebu obasuti blaženstvom, te se tope 
u rijeci uživanja i veselja. Predmet je 
njihove sreće sam Bog, Bog, koji je 
nepresušno vrelo svakog dobra, biće 
najsavršenije. On rasvijetljuje njihov um 
puninom svoje svijetlosti; on napunja 
volju njihovu najobilnijim zadovoljstvom 
i sve njihove moći (sposobnosti) ne- 
ograničenim dobrima. Oni gledaju, oni 
ljube, oni hvale. Gledaju neograničenu 
ljepotu Božju i pogled te ljepote ushi- 
ćuje nutrinu njihovu; ljube najveće do- 
bro, i slašću se zasićuje srce njihovo. 
Miran je taj užitak, jer im nitko ne 
može oteti Boga slave i u tom nalaze 
veselje svoje. O blaženstvo nebesko, 
gdje se sve posjeduje, a ništa ne manj- 
ka; gdje je zadovo'jstvo i veselje bez 
nemira i bez bojazni! I ako te jošte ne 
mogu dokučiti, ali te mogu ipak zaslu- 
žiti! Poslušaj, dušo. moja, riječi, što ti 
ih sada govori Bož. Spasitelj: ,,Sinko 
(kćeri), uzmi poslove, koje si uzeo na 
sebe meni za volju, neka ne skrše od- 
važnost tvoju; neka te ne obore ne- 
volje kao gdjekoje, već neka te u takvim 
prilikama utješi i učvrsti obećanje moje. 
* Dosta sam moćan da svaki trud napla- 
tim... zar ne moraju biti sve muke 
podsuosljive kad se radi o vječnom ži- 
votu? Zar je to malena stvar, kad se 
radi: o tom dali ćeš kralj. nebesko do- 
biti ili izgubiti. Uzdigni stoga pogled 





55 


prema nebu. Gledaj, kako. se ja i svi 
sveci sa mnom, koji smo na ovom svi- 
jetu odoljeli velikim bitkama, sada ve- 
selimo, jer smo sada utješeni, sigurni i 
mirui“. (Nasl. Kr. 3,,). 

II. Vječnost blaženstva Prava i 
potpuna sreća isključuje mogućnost, da 
se izgubi. Sto čini pakao paklom, jest 
vječnost; što čini da je nebo nebo, jest 
vječnost. Dopusti da prodre u pakao 
samo jedan trak nade i strahota je mu- 
ka prokletima oduzeta. Pusti u nebo 
samo jednu sjenku bojazni, i uživanje 
je izabranih potamnilo, ono nije više 
čisto, nije više savršeno. Ali, ne boj 
se, izabrana dušo, tvoje nebo navijek 
postoji. ,Pravednici će, unići u 
vječni život“ (Mat. 24, sl). ,1 
njihovo će se srce razveseliti, jer im 
njihovo veselje nitko ne će oduzeti“. 
(Iv. 16,,). Kako je dugo Bog Bog, tako 
će dugo biti blaženi blaženi; njihovo 
je blaženstvo sam Bog, kojega gledaju, 
posjeduju, u kojem miruju. A taj_ je 
Bog vječan, neumrli, nepromjenljiv. Do- 
vijeka dakle nikakvih bolova, nikakove 
žalosti, nikakove tuge, nikakvog straha. 
Dakle uvijek samo veselje, sama utjeha, 
samo blaženstvo. Zar može tko veselja 
ova njihovom nebu uzeti? Nikada više ! 
Zar bi oni mogli ipak biti rastavijeni 
od Boga i blaženstvo svoje izgubiti? 
Nikada više! 


SADRŽAJ, 

